**FELHÍVÁS DIÁKMUNKÁRA**

A korábbi évekhez hasonlóan ismét meghirdetésre került a Nyári diákmunka 2021. elnevezésű központi munkaerőpiaci program.

A program keretében az önkormányzatok és önkormányzati fenntartású intézmények legfeljebb 2 hónap időtartamra - 2021. június 15. és 2021. augusztus 31. közötti időszakra - igényelhetnek támogatást a 16-25 év közötti, nappali tagozatos tanulói vagy hallgatói jogviszonnyal rendelkező és azt igazolni tudó diákok, legfeljebb maximum napi 6 órás foglalkoztatásához.

A támogatás megállapítása során havi munkabérként a szakképzettséget igénylő munkakör esetében 164 250 Ft/fő/hó, szakképzettséget nem igénylő munkakör esetében pedig 125 550 Ft/fő/hó összeg vehető figyelembe. A napi 6 óránál rövidebb munkaidőben történő foglalkoztatás esetén a támogatási összeg arányosan csökken.

A támogatás előfeltétele, hogy a nappali tagozatos diák közvetítést kérőként a lakó,- vagy tartózkodási helye szerint illetékes járási hivatal foglalkoztatási osztályán nyilvántartásba vetesse magát. Ehhez személyes okmányaival, valamint érvényes diákigazolványával, vagy annak az iskolai tanulmányok befejezése miatti visszavonáskor kiadott iskolalátogatási igazolásával kell - szintén a munkaviszony kezdete előtt - a járási hivatal foglalkoztatási osztályára befáradnia annak érdekében, hogy a programba vonásának előfeltételét jelentő regisztrációja megtörténhessen.

**Kérjük azokat a diákokat, akik a fenti programban részt kívánnak venni, legkésőbb 2021. június 10-én 16 óráig jelezzék ez irányú szándékukat az önkormányzat hivatalában személyesen, vagy a 95/394-001-es telefonszámon.**

Önkormányzat Ostffyasszonyfa